Giuseppe Bazzani

Giuseppe Bazzani, nado en Mantua o 23 de setembro de 1690 e finado o 17 de agosto de 1769 no mesmo lugar, foi un pintor italiano.
 Traxectoria 
Naceu no seo dunha familia de ourives, foi discípulo de Giovanni Canti e realizou as súas primeiras obras, como A anunciación, nun estilo próximo ao que se estaba a realizar en Venecia, pero a partir de 1720 a súa fonte de inspiración vai vir das obras de Rubens e Paolo Veronese. Dende 1752 foi profesor na Academia de Belas Artes de Mantua, e as súas obras cada vez presentan un maior manierismo.

Categoría:Pintores de Italia
Categoría:Nados en Mantua
Categoría:Nados en 1690
Categoría:Finados en 1769